钦定古今图书集成/历象汇编/乾象典/第091卷 > 《摸鱼儿》〈断桥残雪〉瞿佑
## 钦定古今图书集成/历象汇编/乾象典/第091卷 > 《摸鱼儿》〈断桥残雪〉瞿佑

望西湖玉花飘后，嫩寒犹自凝沍。瑶台梦断飞琼老，
惆怅今吾非故。斜日暮。试指点，桥南桥北经行路。佳
期又误。正环玦随波，泪铅成水，流入里湖去。　凭阑
处，十里银沙分布。水泥深阻行步。孤山欲访梅花信，
除是扁舟飞渡。君莫诉。君不见酒尊谁酹？逋仙墓诗
魂未遇。但寂寞黄昏，月香水影，吟尽断肠句。